Infernal
Infernal, dansk popgruppe dannet 1997 af Lina Rafn, Paw Lagermann (f. 1977) og Søren Haahr. Infernal albumdebuterede i 1998 med Infernal Affairs; albummet gjorde med det samme Infernal til et af de største navne inden for dance-genren i Danmark.
Søren Haahr forlod derpå gruppen, der fortsatte som en duo bestående af Lina Rafn og Paw Lagermann. Infernal har siden udgivet albummene Waiting for Daylight (2001), Muzaik (2001), From Paris to Berlin (2004), Electric Cabaret (2008) og Fall From Grace (2010).